52. schôdza NR SR - 6.deň - A. dopoludnia
Dátum: 2026-06-02
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Vážený pán predsedajúci, milé kolegyne, kolegovia. Ja svoje vystúpenie začnem viac po takej odbornej stránke a využijem aj prítomnosť pána ministra školstva. Určite vám, pán minister, niečo hovorí zákon 282/2008 o podpore práce s mládežou, ktorého ste gestorom. Celý návrh zákona je v zásade o akreditácii, o akreditácii subjektov, ktoré majú pracovať s mládežou. Celý zákon hovorí o tom, čo musí daný subjekt spĺňať, aké musí mať odborné predpoklady, že akú musí mať prax, že musí mať nejaký program. Program prevencie pre prácu s mládežou a celé to musí byť odobrené. A komisiou, ktorá je za týmto účelom zriadená. To isté funguje aj pri ochrane obetí trestných činov. Aj tam v osobitnom zákone existuje spôsob akreditácie, kedy sa vyžaduje splnenie rôznych podmienok, aby subjekt mohol dostať akreditáciu a túto činnosť vykonávať. Po legislatívnej stránke je zavedenie akreditácie v rámci boja proti kriminalite tou najjednoduchšou prácou, akú môžete vôbec vykonať. Je to copy paste, skopírovať a prilepiť. No a predstavte si, pán minister, že hoci sa tu uvádza, že akreditácia je štátne overovanie spôsobilosti subjektu preventívneho programu realizovať preventívny program na základe splnenia podmienok ustanovených týmto zákonom, hneď v ďalšom odseku je napísané: akreditácia nie je podmienkou na realizáciu preventívneho programu. Rozumiete tomu, že celý zákon je o akreditácii. Čo všetko musí spĺňať? Aké odborné podmienky musia byť splnené? Akú prax musia mať daní ľudia? A vlastne ono je to úplne jedno. Úplne jedno. Tu je explicitne napísané, akreditácia nie je podmienkou na realizáciu preventívneho programu. No a čo to v praxi znamená? V praxi to znamená presne to, čo vidíme na roušoch. Že René Rendy nemá absolútne žiadnu kvalifikáciu, že ešte aj spôsobom svojho života je presným opakom toho, čo je prevencia kriminality. Že je to skôr skôr magnet na problémy. Tak takíto ľudia aj naďalej sa budú môcť zúčastňovať preventívnych programov, lebo on žiadnu akreditáciu potrebovať nebude. A bude to výsmech voči všetkým tým subjektom, ktoré sa prevencii kriminality venujú. Prepáčte, pán poslanec. Dovolím si vás prerušiť, ale z takého milého asi dôvodu. Ak dovolíte, vážené panie poslankyne, páni poslanci, dovoľte mi, aby som medzi nami srdečne privítal delegáciu Verchovnej rady Ukrajiny, ktorá dnes navštívila Národnú radu Slovenskej republiky. Na balkóne vítam pánov poslancov Kosťuka a Magomedova spolu, ale neviem, či je tam aj pán Slaný, Krajčí. No a vyjadrujem v mene Národnej rady to, že im želám príjemný pobyt a verím, že sa rozvinú aj naše vzájomné vzťahy na parlamentnej spolupráci. A teraz vám obnovujem vystúpenie. Ďakujem. Čiže, Matúš, tu daj ešte nielen, že v zásade na prvočinitele rozobral 39 zbor, súdiac podľa tejto nepodarenej novely, on rozobral aj svoje legislatívne právne oddelenie na Ministerstve vnútra, lebo nie je možné, aby sme tu v slovenskom právnom poriadku mali x zákonov, kde je spôsob akreditácie detailne popísaný, funkčný niekoľko rokov a on si tu skrátka napíše, že akreditácia vlastne vôbec nie je potrebná. Vôbec nie je potrebná. To potom naozaj na vystúpeniach na prevenciu kriminality trebárs voči korupcii bude môcť vystupovať právoplatne odsúdený Dušan Kováčik, človek odsúdený za korupciu, za podplácanie. Presne tak to bude. Na nejakých besedách, kde sa bude diskutovať o tom, akým spôsobom mládež alebo obyvateľov chrániť pred pedofíliou, budú môcť naozaj vystupovať pedofili. Že nebudú mať akreditáciu, to je úplne jedno, lebo tento zákon hovorí, žiadnu akreditáciu nepotrebujete. Jediné, na čo tá akreditácia má byť, je, že subjekty s akreditáciou budú mať nárok na dotáciu. A o to bude také zákerné, že keď tieto subjekty prejdú tým celým kolotočom, akreditáciu získajú a usmeje sa na šťastie, príde im tá dotácia, dajme tomu 10 000 € na celý rok. Čo z toho, keď si Matúš Eštok zriadi ďalšiu ročnú za 3/4 milióna € a Renému Rendymu tam dá za jedno vystúpenie štvrtinovú odmenu. Jednoducho, ľudia, ktorí s prevenciou kriminality nemajú absolútne nič spoločné, budú viac na očiach, viac si zarobia ako ľudia a subjekty, ktoré sa tomu plne venujú. A pán poslanec, raz by som dokončil. No vzhľadom na to, že asi poslancov s príchodom na hlasovanie nebudeme vedieť utíšiť, takže navrhujem tak, že bude prestávka do momentu, kým budeme hlasovať, a potom budete pokračovať vo svojom vystúpení nerušene, pán poslanec.